Avertizare ANM de cod galben de ceață pentru 6 județe din România. Până când este valabilă.
Meteorologii au emis luni dimineața avertizări de Cod galben de ceață valabile în șase județe din țară. Pe Autostrada București-Constanța, vizibilitatea este scăzută pe unele tronsoane sub 50 de metri.
Potrivit ANM, o avertizare Cod galben vizează localitățile Gherla, Cășeiu, Bonțida, Iclod, Jucu, Mica, Mintiu Gherlii, Dej, Cuzdrioara, Câțcău, Vad, Dăbâca din județul Cluj, Gâlgău, Ileanda, Rus, Lozna din județul Sălaj și Beclean, Nimigea, Șintereag, Braniștea, Petru Rareș, Uriu, Șieu-Odorhei, Chiuza, Ciceu – Mihăiești din județul Bistrița-Năsăud.Avertizarea este în vigoare până la ora 10.00.Tot sub Cod galben de ceață se găsesc județele Ialomița, Călărași și Giurgiu, până la ora 9.00.În aceste zone se semnalează ceață care determină scăderea vizibilității local sub 200 de metri și izolat sub 50 de metri.Centrul Infotrafic din Inspectoratul General al Poliţiei Române informează că ceața reduce vizibilitatea în trafic sub 100 de metri și izolat sub 50 de metri pe autostrada A2 București – Constanța, pe tronsonul kilometric 45 (Sărulești, jud. Călărași) – 105 (loc Perișoru, jud Călărași).